7/29/22, 12:25 PM Laki vahvasta sähköisestä tunnistamisesta ja… 617/2009 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2009/20090617 1/23Finlex ®
Finlex › Lainsäädäntö › Ajantasainen lainsäädäntö › Vuosi 2009 › 7.8.2009/617
Seurattu SDK 692/2022 saakka.
7.8.2009/617
Laki vahvasta sähköisestä tunnistamisesta ja sähköisistä luottamuspalveluista
Katso tekijänoikeudellinen huomautus käyttöehdoissa.
Eduskunnan päätöksen mukaisesti säädetään:
1 luku
Yleiset säännökset
1 § (29.6.2016/533)
Soveltamisala
Tässä laissa säädetään vahvasta sähköisestä tunnistamisesta sekä tunnistuspalveluiden tarjoamisesta
palveluntarjoajille, yleisölle ja toisille tunnistuspalvelun tarjoajille.
Tässä laissa säädetään sähköisestä tunnistamisesta ja sähköisiin transaktioihin liittyvistä luottamuspalveluista
sisämarkkinoilla ja direktiivin 1999/93/EY kumoamisesta annetun Euroopan parlamentin ja neuvoston
asetuksen (EU) N:o 910/2014, jäljempänä sähköisestä tunnistamisesta ja luottamuspalveluista annettu EU:n
asetus , säännösten noudattamisen valvonnasta ja annetaan mainittua asetusta täydentäviä säännöksiä. Tässä
laissa säädetään lisäksi tunnistus- ja luottamuspalvelujen vaatimustenmukaisuuden arvioinnista.
Euroopan komissiolle ilmoitettaviin rajat ylittäviin tunnistusjärjestelmiin sovelletaan tätä lakia vain, jollei
sähköisestä tunnistamisesta ja luottamuspalveluista annetusta EU:n asetuksesta muuta johdu.
Lakia ei sovelleta yhteisön sisäiseen tunnistamiseen käytettävien palveluiden tarjontaan. Lakia ei sovelleta
myöskään yhteisöön, joka käyttää omaa tunnistusmenetelmäänsä omien asiakkaidensa tunnistamiseen
omissa palveluissaan.
2 § (23.11.2018/1009)
Määritelmät
Tässä laissa tarkoitetaan:
1) vahvalla sähköisellä  tunnistamisella sellaista henkilön, oikeushenkilön tai oikeushenkilöä edustavan
luonnollisen henkilön yksilöimistä ja tunnisteen aitouden ja oikeellisuuden todentamista sähköistä
menetelmää käyttäen, joka täyttää sähköisestä tunnistamisesta ja luottamuspalveluista annetun EU:n
asetuksen 8 artiklan 2 kohdan b alakohdassa tarkoitetun korotetun varmuustason tai mainitun kohdan c
alakohdassa tarkoitetun korkean varmuustason vaatimukset;
2) tunnistusvälineellä  sähköisestä tunnistamisesta ja luottamuspalveluista annetun EU:n asetuksen 3 artiklan
2 kohdassa tarkoitettua sähköisen tunnistamisen menetelmää;
3) tunnistuspalvelun tarjoajalla tunnistusvälityspalvelun tarjoajaa tai tunnistusvälineen tarjoajaa; 
4) tunnistusvälineen tarjoajalla  palveluntarjoajaa, joka tarjoaa tai laskee liikkeelle vahvan sähköisen
tunnistamisen tunnistusvälineitä yleisölle sekä tarjoaa tunnistusvälinettään tunnistusvälityspalvelun
tarjoajalle välitettäväksi luottamusverkostossa;
5) tunnistusvälityspalvelun tarjoajalla  palveluntarjoajaa, joka välittää vahvan sähköisen tunnistamisen
tunnistustapahtumia sähköiseen tunnistukseen luottavalle osapuolelle;
7/29/22, 12:25 PM Laki vahvasta sähköisestä tunnistamisesta ja… 617/2009 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2009/20090617 2/236) tunnistusvälineen haltijalla  luonnollista henkilöä ja oikeushenkilöä, jolle tunnistuspalvelun tarjoaja on
sopimukseen perustuen antanut tunnistusvälineen;
7) ensitunnistamisella  tunnistusvälineen hakijan henkilöllisyyden todentamista välineen hankkimisen
yhteydessä;
8) varmenteella  sähköistä todistusta, joka todentaa henkilöllisyyden tai todentaa henkilöllisyyden ja liittää
luottamuspalvelun todentamistiedot luottamuspalvelun käyttäjään ja jota voidaan käyttää vahvassa
sähköisessä tunnistamisessa ja luottamuspalveluissa;
9) varmentajalla  luonnollista henkilöä tai oikeushenkilöä, joka tarjoaa varmenteita yleisölle;
10) luottamusverkostolla  Liikenne- ja viestintäviraston ilmoituksen tehneiden tunnistuspalvelun tarjoajien
verkostoa;
11) vaatimustenmukaisuuden arviointilaitoksella  Liikenne- ja viestintäviraston hyväksymää tuotteiden
kaupan pitämiseen liittyvää akkreditointia ja markkinavalvontaa koskevista vaatimuksista ja neuvoston
asetuksen (ETY) N:o 339/93 kumoamisesta annetun Euroopan parlamentin ja neuvoston asetuksen (EY) N:o
765/2008 2 artiklan 13 kohdassa tarkoitettua elintä, joka on akkreditoitu mainitun asetuksen mukaisesti.
Tässä laissa sähköisellä allekirjoituksella, luottamuspalvelulla, kehittyneellä sähköisellä allekirjoituksella,
sähköisen tunnistamisen järjestelmällä sekä luottavalla osapuolella tarkoitetaan samaa kuin sähköisestä
tunnistamisesta ja luottamuspalveluista annetun EU:n asetuksen 3 artiklassa.
2 luku
Lain pakottavuus ja henkilötietojen käsittely (29.6.2016/533)
3 §
Pakottavuus
Sopimusehto, joka poikkeaa tämän lain säännöksistä kuluttajan vahingoksi, on mitätön, jollei jäljempänä
toisin säädetä.
Tunnistuspalvelun tarjoajien välinen sopimusehto, joka poikkeaa tämän lain säännöksistä, on mitätön.
(29.3.2019/412)
4 § (29.6.2016/533)
4 § on kumottu L:lla 29.6.2016/533 .
5 § (29.6.2016/533)
5 § on kumottu L:lla 29.6.2016/533 .
6 § (26.3.2021/230)
Henkilötunnuksen käsittely
Tunnistuspalvelun tarjoajan ja luottamuspalveluja tarjoavan varmentajan tulee tarkastaa hakijalta tämän
henkilötunnus tarkastaessaan hakijan henkilöllisyyden.
7 § (20.2.2015/139)
Väestötietojärjestelmän tietojen käyttäminen
Tunnistusvälineen tarjoajan ja luottamuspalvelua tarjoavan varmentajan on hankittava ja päivitettävä
luonnollisen henkilön tunnistuspalvelun tarjoamiseksi tarvitsemansa tiedot väestötietojärjestelmästä. Tämän
lisäksi tunnistuspalvelun tarjoajan on varmistettava, että sen tunnistuspalvelun tarjoamiseksi tarvitsemat
tiedot ovat ajan tasalla väestötietojärjestelmän tietojen kanssa. (29.6.2016/533)
Väestötietojärjestelmästä luovutettava tieto on julkisoikeudellinen suorite. Suoritteen maksullisuudesta
säädetään valtion maksuperustelaissa (150/1992) .
7 a § (29.6.2016/533)
7/29/22, 12:25 PM Laki vahvasta sähköisestä tunnistamisesta ja… 617/2009 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2009/20090617 3/23Yritys- ja yhteisörekisterien tietojen käyttäminen
Tunnistusvälineen tarjoajan ja luottamuspalvelua tarjoavan varmentajan on hankittava ja päivitettävä
oikeushenkilön tunnistuspalvelun tarjoamiseksi tarvitsemansa tiedot yritys- ja yhteisörekistereistä. Tämän
lisäksi tunnistuspalvelun tarjoajan on varmistettava, että sen tunnistuspalvelun tarjoamiseksi tarvitsemat
tiedot ovat ajan tasalla yritys- ja yhteisörekisterien tietojen kanssa.
7 b § (23.11.2018/1009)
Tieto passin tai henkilökortin voimassaolosta
Tunnistuspalvelun tarjoajalla on oikeus saada salassapitosäännösten estämättä rajapinnan kautta tai muutoin
sähköisesti poliisin tietojärjestelmässä oleva tieto ensitunnistamisessa käytettävän passin tai henkilökortin
voimassaolosta.
3 luku
Vahva sähköinen tunnistaminen
8 § (29.6.2016/533)
Sähköisen tunnistamisen järjestelmälle asetettavat vaatimukset
Sähköisen tunnistamisen järjestelmän on täytettävä seuraavat vaatimukset:
1) tunnistusmenetelmän perustana on 17 ja 17 a §:n mukainen tunnistaminen, jota koskevat tiedot ovat
jälkikäteen 24 §:n mukaisesti tarkastettavissa;
2) tunnistusmenetelmällä voidaan yksiselitteisesti tunnistaa tunnistusvälineen haltija siten, että teknisten
vähimmäiseritelmien ja -menettelyjen vahvistamisesta sähköisen tunnistamisen menetelmien varmuustasoja
varten sähköisestä tunnistamisesta ja sähköisiin transaktioihin liittyvistä luottamuspalveluista
sisämarkkinoilla annetun Euroopan parlamentin ja neuvoston asetuksen (EU) N:o 910/2014 8 artiklan 3
kohdan mukaisesti annetussa komission täytäntöönpanoasetuksen (EU) 2015/1502, jäljempänä sähköisen
tunnistamisen varmuustasoasetus , liitteen kohdissa 2.1.2, 2.1.3 ja 2.1.4 vähintään korotetulle varmuustasolle
säädetyt edellytykset täyttyvät;
3) tunnistusmenetelmällä voidaan varmistua, että ainoastaan tunnistusvälineen haltija voi käyttää välinettä
siten, että sähköisen tunnistamisen varmuustasoasetuksen liitteen kohdissa 2.2.1 ja 2.3 vähintään korotetulle
varmuustasolle säädetyt edellytykset täyttyvät;
4) tunnistusjärjestelmä on turvallinen ja luotettava siten, että sähköisen tunnistamisen varmuustasoasetuksen
liitteen kohdissa 2.2.1, 2.3.1 ja 2.4.6 vähintään korotetulle varmuustasolle säädetyt edellytykset täyttyvät
ottaen huomioon kulloinkin käytettävissä olevaan tekniikkaan liittyvät tietoturvallisuusuhat sekä
tunnistuspalvelun tarjoamiseen käytettävät tilat ovat turvallisia sähköisen tunnistamisen
varmuustasoasetuksen liitteen kohdassa 2.4.5 säädetyllä tavalla;
5) tietoturvallisuuden hallinnasta on huolehdittu siten, että sähköisen tunnistamisen varmuustasoasetuksen
liitteen kohdan 2.4 johdanto-osassa ja kohdissa 2.4.3 ja 2.4.7 vähintään korotetulle varmuustasolle säädetyt
edellytykset täyttyvät.
Mitä 1 momentissa säädetään, ei estä palvelun tarjoamista palvelukohtaisesti siten, että tunnistuspalvelun
tarjoaja ilmoittaa tunnistuspalvelua käytävälle palveluntarjoajalle tunnistusvälineen haltijan salanimen tai
ainoastaan rajoitetun määrän henkilötietoja.
8 a § (29.6.2016/533)
Tunnistusmenetelmässä käytettävät todentamistekijät
Tunnistusmenetelmässä on käytettävä vähintään kahta seuraavista todentamistekijöistä:
1) tiedossa oloon perustuvaa todentamistekijää, jonka henkilön on osoitettava olevan tiedossaan;
2) hallussapitoon perustuvaa todentamistekijää, jonka henkilön on osoitettava olevan hallussaan;
3) luontaista todentamistekijää, joka perustuu johonkin luonnollisen henkilön fyysiseen ominaisuuteen.
7/29/22, 12:25 PM Laki vahvasta sähköisestä tunnistamisesta ja… 617/2009 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2009/20090617 4/23Jokaisessa tunnistusmenetelmässä on käytettävä sähköisen tunnistamisen varmuustasoasetuksen liitteen
kohdassa 2.3.1 tarkoitettua sellaista dynaamista todentamista, joka muuttuu jokaisessa uudessa henkilön ja
hänen henkilöllisyytensä varmentavan järjestelmän välillä tapahtuvassa todentamistapahtumassa.
9 §
Tunnistuspalvelun tarjoajalle asetettavat vaatimukset
Tunnistuspalvelun tarjoajana olevan oikeushenkilön tai sen lukuun toimivan luonnollisen henkilön,
palveluntarjoajana olevan yhteisön tai säätiön hallituksen tai hallintoneuvoston jäsenten ja varajäsenten,
toimitusjohtajan, vastuunalaisen yhtiömiehen sekä muussa näihin rinnastettavassa asemassa olevien on
täytettävä seuraavat edellytykset:
1) heidän pitää olla täysi-ikäisiä;
2) he eivät saa olla konkurssissa;
3) heidän toimintakelpoisuutensa ei saa olla rajoitettu.
(29.6.2016/533)
Tunnistuspalvelun tarjoajan on oltava luotettava. T unnistuspalvelun tarjoajaa ei pidetä luotettavana, jos 1
momentissa tarkoitettu henkilö on lainvoiman saaneella tuomiolla tuomittu viiden viimeisen vuoden aikana
vankeusrangaistukseen tai kolmen viimeisen vuoden aikana sakkorangaistukseen rikoksesta, jonka voidaan
katsoa osoittavan henkilön olevan ilmeisen sopimaton harjoittamaan tunnistuspalvelun tarjontaa.
Tunnistuspalvelun tarjoajaa ei pidetä luotettavana myöskään, jos 1 momentissa tarkoitettu henkilö on
muutoin aikaisemmalla toiminnallaan osoittanut olevansa ilmeisen sopimaton tunnistuspalvelun tarjoajaksi.
10 § (23.11.2018/1009)
Tunnistuspalvelun tarjoajan velvollisuus ilmoittaa toiminnan aloittamisesta
Suomeen sijoittautuneen tunnistuspalvelun tarjoajan on ennen toimintansa aloittamista tehtävä kirjallinen
ilmoitus Liikenne- ja viestintävirastolle. Ilmoituksen voi tehdä myös sellainen tunnistuspalvelun tarjoajien
yhteenliittymä, jonka hallinnoimaa palvelua on pidettävä yhtenä tunnistuspalveluna.
Ilmoituksessa on oltava:
1) palveluntarjoajan nimi;
2) palveluntarjoajan täydelliset yhteystiedot;
3) tiedot tarjottavista palveluista;
4) selvitykset hakijaa ja hakijan toimintaa koskevien 8, 8 a, 9, 13 ja 14 §:ssä säädettyjen vaatimusten
täyttymisestä;
5) vaatimustenmukaisuuden arviointilaitoksen, muun ulkoisen arviointilaitoksen taikka sisäisen
tarkastuslaitoksen laatima tarkastuskertomus riippumattomasta arvioinnista 29 §:n mukaisesti;
6) muut valvonnan kannalta tarpeelliset tiedot.
Tunnistuspalvelun tarjoajan on viipymättä ilmoitettava 2 momentissa tarkoitetuissa tiedoissa tapahtuneista
muutoksista kirjallisesti Liikenne- ja viestintävirastolle. Ilmoitus on tehtävä myös toiminnan lopettamisesta
sekä toimintojen siirtymisestä toiselle palveluntarjoajalle.
11 §
Muuhun Euroopan talousalueen jäsenvaltioon sijoittautunut tunnistuspalvelun tarjoaja
Mitä 10 §:ssä säädetään, ei estä muualle Euroopan talousalueelle sijoittautunutta tunnistuspalvelun tarjoajaa
tekemästä mainitussa pykälässä tarkoitettua ilmoitusta.
7/29/22, 12:25 PM Laki vahvasta sähköisestä tunnistamisesta ja… 617/2009 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2009/20090617 5/2312 § (23.11.2018/1009)
Tunnistuspalvelun tarjoajia koskeva rekisteri
Liikenne- ja viestintävirasto ylläpitää julkista rekisteriä 10 §:n mukaisen ilmoituksen tehneistä
tunnistuspalvelun tarjoajista ja niiden tarjoamista palveluista.
Liikenne- ja viestintävirasto on 10 §:ssä tarkoitetun ilmoituksen saatuaan kiellettävä palveluntarjoajaa
tarjoamasta palveluaan vahvana sähköisenä tunnistamisena, jos palvelu tai palveluntarjoaja ei täytä tässä
luvussa asetettuja vaatimuksia. Jos puutteellisuutta voidaan pitää ainoastaan vähäisenä, Liikenne- ja
viestintävirasto voi kehottaa palveluntarjoajaa korjaamaan puutteellisuuden määräajassa.
12 a § (29.3.2019/412)
Tunnistuspalvelun tarjoajien luottamusverkosto
Tunnistuspalvelun tarjoaja liittyy osaksi luottamusverkostoa tehdessään 10 §:n mukaisen ilmoituksen
Liikenne- ja viestintävirastolle.
Tunnistusvälineen tarjoajan on tarjottava tunnistuspalvelunsa käyttöoikeutta tunnistusvälityspalvelun
tarjoajille siten, että ne voivat välittää tunnistustapahtumia sähköiseen tunnistukseen luottavalle osapuolelle.
Tunnistusvälineen tarjoajan on laadittava tunnistuspalvelunsa käyttöoikeuden toimitusehdot ja käytettävä
niitä tehdessään sopimuksia tunnistusvälityspalveluiden tarjoajien kanssa. Käyttöoikeuden ehtojen on oltava
tämän lain mukaisia sekä kohtuullisia ja syrjimättömiä. T unnistusvälineen tarjoajan on hyväksyttävä
tunnistusvälityspalvelun tarjoajan pyyntö toimitusehtojen mukaisen sopimuksen tekemisestä sekä annettava
käyttöoikeus tunnistuspalveluun viipymättä ja viimeistään kuukauden kuluessa pyynnön tekemisestä.
Tunnistusvälineen tarjoaja voi kieltäytyä sopimuksen tekemisestä ainoastaan, jos tunnistusvälityspalvelun
tarjoaja toimii vastoin tätä lakia tai sen nojalla annettuja säännöksiä tai määräyksiä taikka kieltäytymiselle on
muu painava peruste.
Tunnistuspalvelun tarjoajien on tehtävä yhteistyötä sen varmistamiseksi, että luottamusverkoston jäsenten
väliset tekniset rajapinnat ovat yhteen toimivia ja että ne mahdollistavat yleisesti tunnettujen standardien
mukaisten rajapintojen tarjoamisen luottaville osapuolille.
Tunnistuspalvelun tarjoajan on toteutettava ylläpito-, muutos- ja tietoturvatoimenpiteet muille
tunnistuspalvelun tarjoajille, käyttäjille ja luottaville osapuolille mahdollisimman vähän haittaa aiheuttavalla
tavalla. Sen lisäksi, mitä 25 ja 26 §:ssä säädetään, tunnistuspalvelun tarjoaja saa tilapäisesti ilman toisen
tunnistuspalvelun tarjoajan suostumusta keskeyttää tunnistuspalvelun tarjonnan tai rajoittaa sen käyttöä, jos
se on välttämätöntä edellä tarkoitetun toimenpiteen onnistumiseksi. Keskeytyksestä ja muutoksesta on
tiedotettava tehokkaasti niille muille tunnistuspalvelun tarjoajille, joiden palveluihin se voi vaikuttaa.
Tunnistuspalvelun tarjoaja saa käyttää käyttöoikeuden luovutuksen tai 16 §:n nojalla saatuja toista
tunnistuspalvelun tarjoajaa koskevia tietoja vain siihen tarkoitukseen, jota varten ne on tunnistuspalvelun
tarjoajalle annettu. T ietoja saavat tunnistuspalvelun tarjoajan palveluksessa tai sen lukuun käsitellä
ainoastaan ne, jotka tarvitsevat tietoja välttämättä työssään. T ietoja on muutoinkin käsiteltävä siten, ettei
toisen tunnistuspalvelun tarjoajan liikesalaisuuksia vaaranneta. T unnistuspalvelun tarjoaja, joka aiheuttaa
tämän momentin vastaisella menettelyllä vahinkoa toiselle tunnistuspalvelun tarjoajalle, on velvollinen
korvaamaan menettelystään aiheutuvan vahingon.
Luottamusverkoston hallinnollisista käytännöistä, teknisistä rajapinnoista ja hallinnollisista vastuista
annetaan tarkempia säännöksiä valtioneuvoston asetuksella.
12 b § (29.3.2019/412)
Tunnistuspalvelun käyttöoikeuden toimitusehdot ja tunnistusvälineen tarjoajan tiedonantovelvollisuus 
Tunnistusvälineen tarjoajan on julkaistava tunnistuspalvelunsa käyttöoikeuden toimitusehdot sekä muut
käyttöoikeuden luovuttamisen ja tunnistuspalveluiden yhteentoimivuuden kannalta merkitykselliset tiedot
verkkosivuillaan. T unnistusvälineen tarjoajan on julkaistava vähintään seuraavat tiedot:
1) kuvaus tunnistusvälineestä mukaan lukien tieto saatavilla olevista yhteentoimivuusjärjestelmän
vahvistamisesta sähköisestä tunnistamisesta ja sähköisiin transaktioihin liittyvistä luottamuspalveluista
sisämarkkinoilla annetun Euroopan parlamentin ja neuvoston asetuksen (EU) N:o 910/2014 12 artiklan 8
7/29/22, 12:25 PM Laki vahvasta sähköisestä tunnistamisesta ja… 617/2009 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2009/20090617 6/23kohdan mukaisesti annetun komission täytäntöönpanoasetuksen (EU) 2015/1501 liitteen mukaisista henkilön
tunnistetiedoista;
2) tunnistusvälineeseen liittyvät mahdolliset 18 §:ssä tarkoitetut estot ja rajoitukset sekä tieto siitä, miten ne
ovat luottavien osapuolten tiedossa tai havaittavissa, taikka tiedot käyttörajoituksen teknisestä
toteuttamisesta;
3) kuvaus tunnistustapahtumien välityksen teknisistä rajapinnoista ja testausjärjestelystä siltä osin kuin ne
eivät sisällä liikesalaisuuksia tai tietoturvaa vaarantavia tietoja;
4) tunnistustapahtuman hinta;
5) tarjottu palvelutaso;
6) tieto siitä, miten huolto- ja muutostöistä ilmoitetaan;
7) kuvaus laskutusmenettelystä;
8) vahingonkorvausvastuuta koskevat ehdot;
9) tavaramerkkien ja muiden immateriaalioikeuksien käytön ehdot;
10) henkilötietojen käsittelyn periaatteet luonnollisten henkilöiden suojelusta henkilötietojen käsittelyssä
sekä näiden tietojen vapaasta liikkuvuudesta ja direktiivin 95/46/EY kumoamisesta annetun Euroopan
parlamentin ja neuvoston asetuksen (EU) 2016/679 (yleinen tietosuoja-asetus) mukaisena rekisterinpitäjänä;
11) mahdolliset perusteet, joilla toimitusehtoja voidaan yksipuolisesti muuttaa;
12) riidanratkaisun menetelmä;
13) mahdolliset muut luottamusverkoston toiminnan kannalta välttämättömät ehdot.
12 c § (29.3.2019/412)
Korvaus tunnistuspalvelun käyttöoikeudesta
Tunnistusvälityspalvelun tarjoajan on suoritettava tunnistuspalvelun käyttöoikeudesta korvaus, joka on
enintään 3 senttiä edelleen välitettävältä tunnistustapahtumalta. Korvaus kattaa kaikki sähköiseen
tunnistusvälineeseen liittyvät henkilön tunnistetiedot. Liikenne- ja viestintävirasto arvioi korvauksen tasoa
vuosittain.
Tunnistuspalvelun käyttöoikeudesta ei saa periä muuta korvausta. Laskutuksen sekä kaikkien sellaisten
tunnistusvälineen tarjoajan rajapintojen, toimintojen, palvelujen, ohjelmistojen ja tietojärjestelmien
käyttöoikeudet, joita tarvitaan tunnistuksen välittämiseen luottavalle osapuolelle, tulee sisältyä 1 momentissa
säädettyyn korvaukseen.
12 d § (29.3.2019/412)
Luottamusverkoston jäsenten välinen vahingonkorvausvelvollisuus
Tunnistuspalvelun tarjoaja, joka tahallaan tai huolimattomuudesta toimii 12 a §:n 2 tai 3 momentissa taikka 6
momentin nojalla annetuissa säännöksissä, 12 b tai 12 c §:ssä taikka 17 §:n 4 momentissa säädettyjen
velvollisuuksien vastaisesti, on velvollinen korvaamaan toiselle tunnistuspalvelun tarjoajalle aiheuttamansa
vahingon.
Vahingonkorvaus käsittää korvauksen kuluista, hinnanerosta sekä muusta välittömästä taloudellisesta
vahingosta, joka tunnistuspalvelun tarjoajan 1 momentissa tarkoitetusta toiminnasta on aiheutunut.
Korvausta voidaan sovitella, jos täysi korvausvelvollisuus harkitaan kohtuuttoman raskaaksi rikkomuksen
laatu, vahingon laajuus, osapuolten olosuhteet ja muut seikat huomioon ottaen.
7/29/22, 12:25 PM Laki vahvasta sähköisestä tunnistamisesta ja… 617/2009 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2009/20090617 7/23Oikeus korvaukseen vanhenee, jollei korvauskannetta ole pantu vireille kolmen vuoden kuluessa siitä, kun
tunnistuspalvelun tarjoaja sai tiedon tai sen olisi pitänyt saada tieto vahingon ilmenemisestä.
Käsitellessään 1 momentissa tarkoitettua korvauskannetta tuomioistuin voi pyytää Liikenne- ja
viestintäviraston lausuntoa asiassa.
13 §
Tunnistuspalvelun tarjoajan yleiset velvollisuudet
Tunnistuspalvelun tarjoajan tunnistamiseen liittyvien tietojen säilyttämisen, henkilökunnan ja alihankintana
käyttämien palvelujen tulee täyttää sähköisen tunnistamisen varmuustasoasetuksen liitteen kohdissa 2.4.4 ja
2.4.5 vähintään korotetulle varmuustasolle säädetyt vaatimukset. Lisäksi tunnistuspalvelun tarjoajalla tulee
olla kattava suunnitelma tunnistuspalvelun päättämisen varalta. (29.6.2016/533)
Tunnistuspalvelun tarjoajalla on oltava harjoitetun toiminnan laajuuteen nähden riittävät taloudelliset
voimavarat toiminnan järjestämiseksi ja mahdollisen vahingonkorvausvastuun kattamiseksi. Palveluntarjoaja
voi myös ryhtyä muihin tarpeellisiin toimenpiteisiin mahdollisen vahingonkorvausvastuun varalta.
3 momentti on kumottu L:lla 26.3.2021/230 .
Tunnistuspalvelun tarjoaja vastaa apunaan käyttämiensä henkilöiden tuottamien palveluiden ja tuotteiden
luotettavuudesta ja toimivuudesta.
14 § (29.6.2016/533)
Tunnistusperiaatteet
Tunnistuspalvelun tarjoajalla on oltava tunnistusperiaatteet, joissa määritellään tarkemmin, kuinka
palveluntarjoaja täyttää tässä laissa säädetyt velvollisuutensa. Erityisesti on määriteltävä tarkemmin, kuinka
tunnistusvälineen tarjoaja toteuttaa 17 ja 17 a §:ssä tarkoitetun tunnistamisen tunnistusvälinettä
myönnettäessä.
Lisäksi tunnistusperiaatteissa on oltava keskeiset tiedot:
1) palveluntarjoajasta;
2) tarjottavista palveluista ja niiden hinnoista;
3) kaikista sovellettavista ehdoista;
4) palveluun liittyvistä tietosuojaperiaatteista;
5) palveluntarjoajan tärkeimmistä yhteistyökumppaneista;
6) 29 §:n mukaisesta vaatimustenmukaisuuden arvioinnista;
7) muista merkityksellisistä seikoista, joiden perusteella palveluntarjoajan toimintaa ja luotettavuutta voidaan
arvioida.
Jos tunnistusvälineillä voidaan tehdä sähköisiä allekirjoituksia tai kehittyneitä sähköisiä allekirjoituksia,
tunnistuspalvelun tarjoajan on annettava tieto myös niiden toteuttamismenetelmästä, tasosta ja
turvallisuustekijöistä.
Tunnistuspalvelun tarjoajan on pidettävä tunnistusperiaatteet yleisesti saatavilla ja ajantasaisina.
15 §
Tunnistusvälineen tarjoajan tiedonantovelvollisuus ennen sopimuksen tekemistä (29.6.2016/533)
Tunnistusvälineen tarjoajan on ennen tunnistusvälineen hakijan kanssa tehtävän sopimuksen tekemistä
annettava hakijalle tiedot: (29.6.2016/533)
1) palveluntarjoajasta;
7/29/22, 12:25 PM Laki vahvasta sähköisestä tunnistamisesta ja… 617/2009 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2009/20090617 8/232) tarjottavista palveluista ja hinnoista;
3) 14 §:ssä tarkoitetuista tunnistusperiaatteista;
4) osapuolten oikeuksista ja velvollisuuksista;
5) mahdollisista vastuunrajoituksista;
6) valitus- ja riitojenratkaisumenettelyistä;
7) mahdollisista 18 §:ssä tarkoitetuista estoista ja käyttörajoituksista; sekä
8) muista mahdollisista tunnistusvälineen käyttöehdoista.
Edellä 1 momentissa tarkoitetut tiedot on annettava kirjallisesti tai sähköisesti siten, että tunnistusvälineen
hakija voi tallentaa ja toisintaa ne muuttumattomina. Jos sopimus tehdään tunnistusvälineen hakijan
pyynnöstä sellaista etäviestintä käyttäen, että tietoja ja sopimusehtoja ei voida antaa edellä tarkoitetulla
tavalla ennen sopimuksen tekemistä, tiedot on annettava sanotulla tavalla viipymättä sopimuksen tekemisen
jälkeen.
3 momentti on kumottu L:lla 26.3.2021/230 .
16 § (29.3.2019/412)
Tunnistuspalvelun tarjoajan ilmoitukset toimintaan ja tietojen suojaamiseen kohdistuvista uhkista tai häiriöistä
Tunnistuspalvelun tarjoajan on salassapitosäännösten estämättä ilmoitettava ilman aiheetonta viivästystä
tunnistuspalveluunsa luottaville osapuolille, tunnistusvälineiden haltijoille, muille luottamusverkostossa
toimiville sopimuspuolilleen sekä Liikenne- ja viestintävirastolle palvelun toimivuuteen, tietoturvaan tai
sähköisen henkilöllisyyden käyttöön kohdistuvista merkittävistä uhkista tai häiriöistä. Ilmoituksessa on
kerrottava niistä toimista, joita eri tahoilla on käytettävissään uhkien tai häiriöiden torjumiseksi sekä näistä
toimenpiteistä aiheutuvista arvioiduista kustannuksista.
Tunnistuspalvelun tarjoaja voi salassapitosäännösten estämättä ilmoittaa kaikille luottamusverkoston
jäsenille 1 momentissa tarkoitetuista uhkista ja häiriöistä sekä palvelun tarjoajista, joiden on syytä epäillä
tavoittelevan oikeudetonta taloudellista hyötyä, antavan merkityksellisiä totuudenvastaisia tai
harhaanjohtavia tietoja tai käsittelevän henkilötietoja lainvastaisesti.
Liikenne- ja viestintävirasto voi teknisesti välittää tietoja luottamusverkostossa osapuolten välillä ilmoittajan
lukuun sen estämättä, mitä viranomaisten toiminnan julkisuudesta annetussa laissa (621/1999)  säädetään.
17 § (23.11.2018/1009)
Tunnistusvälineen hakijana olevan luonnollisen henkilön tunnistaminen
Ensitunnistamisessa luonnollisen henkilön tunnistaminen tulee tehdä henkilökohtaisesti tai sähköisesti siten,
että sähköisen tunnistamisen varmuustasoasetuksen liitteen kohdassa 2.1.2 korotetulle tai korkealle
varmuustasolle säädetyt vaatimukset täyttyvät. Henkilön henkilöllisyyden varmentaminen voi perustua
viranomaisen myöntämään henkilöllisyyttä osoittavaan asiakirjaan tai tässä laissa tarkoitettuun vahvaan
sähköiseen tunnistusvälineeseen. Lisäksi henkilöllisyyden varmentaminen voi perustua julkisen tai
yksityisen tahon aiemmin muuhun tarkoitukseen kuin vahvan sähköisen tunnistusvälineen myöntämiseen
käyttämään menettelyyn, jonka Liikenne- ja viestintävirasto hyväksyy menettelyä koskevien säännösten ja
viranomaisvalvonnan perusteella tai 28 §:n 1 kohdassa tarkoitetun vaatimustenmukaisuuden
arviointilaitoksen vahvistuksen perusteella.
Ensitunnistamisessa, joka perustuu yksinomaan viranomaisen myöntämään henkilöllisyyttä osoittavaan
asiakirjaan, hyväksyttäviä asiakirjoja ovat voimassa oleva Euroopan talousalueen jäsenvaltion, Sveitsin tai
San Marinon viranomaisen myöntämä passi tai henkilökortti. Halutessaan tunnistusvälineen tarjoaja voi
käyttää henkilöllisyyden varmentamisessa myös muun valtion viranomaisen myöntämää voimassa olevaa
passia.
7/29/22, 12:25 PM Laki vahvasta sähköisestä tunnistamisesta ja… 617/2009 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2009/20090617 9/23Jos tunnistusvälineen hakijan henkilöllisyyttä ei voida luotettavasti todentaa, hakemukseen liittyvän
ensitunnistamisen tekee poliisi. Poliisin tekemästä ensitunnistamisesta tunnistusvälineen hakijalle aiheutuva
kustannus on julkisoikeudellinen suorite. Suoritteen maksullisuudesta säädetään valtion maksuperustelaissa.
Tunnistusvälineen tarjoajan on mahdollistettava se, että toinen tunnistusvälineen tarjoaja voi käyttää sen
myöntämää vahvaa sähköistä tunnistusvälinettä ensitunnistamiseen haettaessa vastaavan tai alemman
varmuustason vahvaa sähköistä tunnistusvälinettä. Mitä 12 a ja 12 b §:ssä säädetään tunnistuspalvelun
käyttöoikeuden luovutuksesta ja toimitusehtojen julkaisemisesta, sovelletaan myös tässä momentissa
tarkoitettuun tunnistusvälineen käyttämiseen ensitunnistamisessa. (29.3.2019/412)
Aiempaan ensitunnistamiseen luottava tunnistusvälineen tarjoaja vastaa mahdollisesta aiemman
ensitunnistamisen virheellisyydestä aiheutuvasta vahingosta suhteessa vahinkoa kärsineeseen.
(29.3.2019/412)
Jos aiempaan ensitunnistamiseen luottava tunnistusvälineen tarjoaja joutuu vastuuseen vahingosta 5
momentin nojalla, sillä on oikeus saada korvaus vahingostaan ensitunnistamisessa virheen tehneeltä
tunnistusvälineen tarjoajalta, ellei tämä osoita, että vahinko ei ole aiheutunut sen tahallisuudesta tai törkeästä
huolimattomuudesta. (29.3.2019/412)
Mitä 12 c §:ssä säädetään tunnistustapahtuman välittämisestä suoritettavasta korvauksesta, sovelletaan myös
4 momentissa tarkoitettuun tunnistusvälineen käyttämiseen ensitunnistamisessa. (29.3.2019/412)
L:lla 412/2019  lisätty 7 momentti on väliaikaisesti voimassa 1.4.2019–31.3.2023. Aiempi sanamuoto kuuluu:
7 momentti on kumottu L:lla 29.3.2019/412 .
17 a § (29.6.2016/533)
Tunnistusvälineen hakijana olevan oikeushenkilön tunnistaminen
Oikeushenkilön ilmoitettu henkilöllisyys tulee varmentaa yritys- ja yhteisörekistereistä tai siten, että
vähintään oikeushenkilön henkilöllisyyden todistamista ja varmentamista koskevat sähköisen tunnistamisen
varmuustasoasetuksen liitteen kohdassa 2.1.3 korotetulle varmuustasolle säädetyt vaatimukset täyttyvät.
18 § (29.3.2019/412)
Oikeustoimen tekemiseen kohdistuvat estot ja rajoitukset
Tunnistuspalvelun tarjoajan, tunnistuspalvelua käyttävän palveluntarjoajan sekä tunnistusvälineen haltijan
välisillä sopimuksilla voidaan tunnistusvälineen käyttäminen oikeustoimien tekemiseen estää. Lisäksi
oikeustoimien tekemiselle voidaan asettaa sekä käyttötarkoitukseen että tapahtumien rahamääräiseen arvoon
liittyviä rajoituksia. Estot tai rajoitukset eivät saa kohdistua yksittäisiin palveluntarjoajiin, eivätkä ne saa
riippua siitä, mikä tunnistusvälityspalvelun tarjoaja välittää tunnistustapahtuman.
Tunnistuspalvelun tarjoajan on huolehdittava siitä, että estot tai rajoitukset ovat kaikkien osapuolten tiedossa
tai havaittavissa helpolla sekä selvällä ja ymmärrettävällä tavalla. T unnistusvälineen tarjoaja voi myös
toteuttaa estot tai rajoitukset teknisin keinoin. T unnistuspalvelun tarjoaja ei vastaa niistä toimista, jotka on
tehty estojen tai rajoitusten vastaisesti siitä huolimatta, että tunnistuspalvelun tarjoaja on toiminut
huolellisesti.
Tunnistusvälineen tarjoajan on järjestettävä tunnistuspalvelua käyttävälle palveluntarjoajalle mahdollisuus
tarkastaa tunnistusvälineeseen liittyvät estot tai rajoitukset ympäri vuorokauden. V elvollisuutta ei kuitenkaan
ole, jos tunnistusvälineen estojen tai rajoitusten vastainen käyttö on teknisin keinoin estetty .
Tunnistuspalvelua käyttävän palveluntarjoajan on tarkastettava tunnistuspalvelun tarjoajan ylläpitämistä
järjestelmistä ja rekistereistä mahdolliset estot tai rajoitukset tunnistusvälineen käytön yhteydessä.
Tarkastaminen ei kuitenkaan ole tarpeen, jos tunnistusvälineen estojen tai rajoitusten vastainen käyttö on
teknisin keinoin estetty .
19 §
Varmenteen tietosisältö
7/29/22, 12:25 PM Laki vahvasta sähköisestä tunnistamisesta ja… 617/2009 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2009/20090617 10/23Jos tunnistusmenetelmä perustuu varmenteeseen, tulee varmenteen sisältää ainakin:
1) tieto varmentajasta;
2) tieto varmenteen haltijasta;
3) varmenteen haltijan yksilöivä tunnus;
4) varmenteen voimassaoloaika;
5) varmenteen yksilöivä tunnus;
6) tieto varmenteen käytön mahdollisista estoista ja rajoituksista;
7) varmenteen haltijan julkinen avain ja tieto sen käyttötarkoituksesta; sekä
8) varmentajan kehittynyt sähköinen allekirjoitus.
Varmennepalvelun tarjoajan tulee omalta osaltaan varmistaa, että tunnistuspalvelua käyttävällä
palveluntarjoajalla on saatavillaan varmenteen tietosisältö, jos se on tarpeen tunnistamisen toteuttamiseksi.
20 §
Tunnistusvälineen myöntäminen (29.6.2016/533)
Tunnistusvälineen liikkeelle laskeminen perustuu tunnistusvälineen hakijan ja tunnistuspalvelun tarjoajan
väliseen sopimukseen. Sopimus on tehtävä kirjallisesti. Sopimus voidaan tehdä myös sähköisesti, jos sen
sisältöä ei voida yksipuolisesti muuttaa ja se säilyy osapuolten saatavilla. T unnistuspalvelun tarjoajan tulee
kohdella asiakkaitaan syrjimättä ja tunnistusvälineiden hakijoita tasapuolisesti sopimuksen tekemisen
yhteydessä.
Sopimus voi olla voimassa toistaiseksi tai määräaikaisesti. T unnistusvälineellä voi olla oma
voimassaoloaikansa, joka on lyhyempi kuin sopimuksen voimassaoloaika.
Tunnistusväline myönnetään aina luonnolliselle henkilölle tai oikeushenkilölle. Luonnollisen henkilön ja
oikeushenkilön tunnistusvälineiden kytkös on toteutettava sähköisen tunnistamisen varmuustasoasetuksen
liitteen kohdan 2.1.4 mukaisesti. T unnistusvälineen on oltava henkilökohtainen. T unnistusvälineeseen
voidaan tarvittaessa liittää tieto siitä, että tunnistusvälineen haltija voi tapauskohtaisesti myös edustaa toista
luonnollista henkilöä tai oikeushenkilöä. (29.6.2016/533)
21 § (29.6.2016/533)
Tunnistusvälineen luovuttaminen hakijalle
Tunnistusvälineen tarjoajan on luovutettava tunnistusväline sen hakijalle siten kuin sopimuksessa on sovittu.
Tunnistuspalvelun tarjoajan on varmistettava, ettei tunnistusväline joudu oikeudettomasti toisen haltuun
välinettä luovutettaessa siten, että sähköisen tunnistamisen varmuustasoasetuksen liitteen kohdassa 2.2.2
vähintään korotetulle varmuustasolle säädetyt vaatimukset täyttyvät.
22 § (29.6.2016/533)
Tunnistusvälineen uusiminen
Tunnistusvälineen tarjoaja saa toimittaa tunnistusvälineen haltijalle uuden välineen ilman nimenomaista
pyyntöä vain, jos aikaisemmin annettu tunnistusväline on korvattava uudella. T unnistusvälineen uusimisessa
tulee noudattaa sähköisen tunnistamisen varmuustasoasetuksen liitteen kohdassa 2.2.4 vähintään korotetulle
varmuustasolle säädettyjä vaatimuksia.
23 §
Tunnistusvälineen haltijan velvollisuudet
Tunnistusvälineen haltijan on käytettävä tunnistusvälinettä sopimuksen ehtojen mukaisesti. Haltijan on
säilytettävä tunnistusvälinettä huolellisesti. Haltijan velvollisuus huolehtia tunnistusvälineestä alkaa, kun hän
on vastaanottanut sen.
7/29/22, 12:25 PM Laki vahvasta sähköisestä tunnistamisesta ja… 617/2009 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2009/20090617 11/23Tunnistusvälineen haltija ei saa luovuttaa välinettä toisen käyttöön.
24 § (29.6.2016/533)
Tunnistustapahtumaa ja tunnistusvälinettä koskevien tietojen tallentaminen ja käyttö
Tunnistuspalvelun tarjoajan on tallennettava:
1) yksittäisen tunnistustapahtuman ja sähköisen allekirjoittamisen tapahtuman todentamiseksi tarvittavat
tiedot;
2) tiedot 18 §:ssä tarkoitetuista tunnistusvälineen käyttöön liittyvistä estoista ja käyttörajoituksista;
3) varmenteen osalta 19 §:ssä tarkoitetun varmenteen tietosisältö.
Tunnistusvälineen tarjoajan on tallennettava tarvittavat tiedot 17 ja 17 a §:ssä tarkoitetusta hakijan
ensitunnistamisesta ja siinä käytetystä asiakirjasta tai sähköisestä tunnistamisesta.
Edellä 1 momentin 1 kohdassa tarkoitetut tiedot on säilytettävä viiden vuoden ajan tunnistustapahtumasta.
Muut 1 ja 2 momentissa tarkoitetut tiedot on säilytettävä viiden vuoden ajan vakituisen asiakassuhteen
päättymisestä.
Tunnistustapahtuman yhteydessä syntyneet henkilötiedot on hävitettävä tunnistustapahtuman jälkeen, jollei
tallentaminen ole välttämätöntä yksittäisen tunnistustapahtuman todentamiseksi.
Tunnistuspalvelun tarjoaja saa käsitellä tallennettuja tietoja ainoastaan palvelun toteuttamiseksi ja
ylläpitämiseksi, laskutusta varten, omien oikeuksiensa turvaamista varten riitatilanteissa,
väärinkäytöstilanteiden selvittämisessä sekä tunnistuspalvelua käyttävän palveluntarjoajan tai
tunnistusvälineen haltijan pyynnöstä. T unnistuspalvelun tarjoajan on tallennettava tieto käsittelyn
ajankohdasta, syystä ja käsittelijästä.
Jos palveluntarjoaja ainoastaan laskee liikkeelle tunnistusvälineitä:
1) 1 momentin 1 kohtaa ja 4 momenttia ei sovelleta siihen;
2) 3 momentissa tarkoitettu viiden vuoden tallennusaika lasketaan tunnistusvälineen voimassaolon
päättymisestä.
25 §
Tunnistusvälineen peruuttamista tai käytön estämistä koskeva ilmoitus
Tunnistusvälineen haltijan on ilmoitettava tunnistusvälineen tarjoajalle tai tämän nimeämälle muulle taholle
tunnistusvälineen katoamisesta, joutumisesta oikeudettomasti toisen haltuun tai oikeudettomasta käytöstä
ilman aiheetonta viivytystä havaittuaan asian. (29.6.2016/533)
Tunnistusvälineen tarjoajan on tarjottava mahdollisuus tehdä 1 momentissa tarkoitettu ilmoitus milloin
tahansa. T unnistusvälineen tarjoajan on viipymättä peruutettava tunnistusväline tai estettävä sen käyttö
saatuaan asiaa koskevan ilmoituksen. (29.6.2016/533)
Tunnistusvälineen tarjoajan on asianmukaisesti ja viipymättä merkittävä järjestelmään tieto peruuttamisen tai
käytön estämisen ajankohdasta. T unnistusvälineen haltijalla on oikeus saada pyynnöstä todistus siitä, että hän
on tehnyt 1 momentissa tarkoitetun ilmoituksen. T odistusta on pyydettävä 18 kuukauden kuluessa
ilmoituksesta. (29.6.2016/533)
Järjestelmän on oltava sellainen, että tunnistuspalvelua käyttävä palveluntarjoaja voi helposti tarkastaa siihen
merkityt tiedot ympäri vuorokauden. V elvollisuutta järjestää tarkastusmahdollisuutta ei kuitenkaan ole, jos
tunnistusvälineen käyttö voidaan teknisesti estää tai se voidaan sulkea.
Tunnistuspalvelua käyttävän palveluntarjoajan on tarkastettava tunnistuspalvelun tarjoajan ylläpitämistä
järjestelmistä ja rekistereistä mahdolliset peruutukset ja käytön estot tunnistusvälineen käytön yhteydessä.
7/29/22, 12:25 PM Laki vahvasta sähköisestä tunnistamisesta ja… 617/2009 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2009/20090617 12/23Tarkastaminen ei kuitenkaan ole tarpeen, jos tunnistusvälineen käyttö voidaan teknisesti estää tai se voidaan
sulkea.
Jos tunnistuspalvelu perustuu varmenteisiin ja peruutettuja varmenteita koskevat tiedot annetaan sulkulistan
avulla, varmennepalvelun tarjoaja saa tallentaa tiedot sulkulistalta tehdystä varmenteen voimassaolon
tarkastamisesta. V aihtoehtoisesti varmentaja voi tallentaa sulkulistan.
26 § (29.6.2016/533)
Tunnistusvälineen tarjoajan oikeus peruuttaa tai estää tunnistusvälineen käyttö
Sen lisäksi, mitä 25 §:ssä säädetään, tunnistusvälineen tarjoaja voi peruuttaa tunnistusvälineen tai estää sen
käytön, jos:
1) tunnistusvälineen tarjoajalla on syytä epäillä, että joku muu kuin se, jolle tunnistusväline on myönnetty ,
käyttää sitä;
2) tunnistusväline sisältää ilmeisen virheellisyyden;
3) tunnistusvälineen tarjoajalla on syytä epäillä, että tunnistusvälineen käytön turvallisuus on vaarantunut;
4) tunnistusvälineen haltija käyttää tunnistusvälinettä olennaisesti sopimusehtojen vastaisella tavalla;
5) tunnistusvälineen haltija on kuollut.
Tunnistusvälineen tarjoajan tulee ilmoittaa haltijalle niin pian kuin mahdollista tunnistusvälineen
peruuttamisesta tai käytön estämisestä ja sen ajankohdasta sekä siihen johtaneista syistä.
Tunnistusvälineen tarjoajan on palautettava mahdollisuus käyttää tunnistusvälinettä tai annettava haltijalle
uusi väline välittömästi 1 momentin 2 ja 3 kohdassa tarkoitetun syyn poistuttua.
27 §
Tunnistusvälineen haltijan tunnistusvälineen oikeudetonta käyttöä koskevat vastuunrajoitukset
Tunnistusvälineen haltija vastaa tunnistusvälineen oikeudettomasta käytöstä vain, jos:
1) hän on luovuttanut tunnistusvälineen toiselle;
2) tunnistusvälineen katoaminen, joutuminen oikeudettomasti toisen haltuun tai oikeudeton käyttö johtuu
hänen huolimattomuudestaan, joka ei ole lievää; tai
3) hän on laiminlyönyt ilmoittaa tunnistuspalvelun tarjoajalle tai sen ilmoittamalle muulle taholle
tunnistusvälineen katoamisesta, joutumisesta oikeudettomasti toisen haltuun tai oikeudettomasta käytöstä
ilman aiheetonta viivytystä sen havaittuaan.
Tunnistusvälineen haltija ei kuitenkaan vastaa tunnistusvälineen oikeudettomasta käytöstä:
1) siltä osin kuin tunnistusvälinettä on käytetty sen jälkeen, kun hän on ilmoittanut tunnistuspalvelun
tarjoajalle tunnistusvälineen katoamisesta, joutumisesta oikeudettomasti toisen haltuun tai oikeudettomasta
käytöstä;
2) jos tunnistusvälineen haltija ei ole voinut tehdä ilmoitusta välineen katoamisesta, joutumisesta
oikeudettomasti toisen haltuun tai oikeudettomasta käytöstä ilman aiheetonta viivytystä sen havaittuaan sen
johdosta, että tunnistuspalvelun tarjoaja on laiminlyönyt 25 §:n 2 momentissa tarkoitetun velvollisuutensa
huolehtia siitä, että tunnistusvälineen haltijalla on milloin tahansa mahdollisuus tehdä kyseinen ilmoitus; tai
3) tunnistuspalvelua käyttävä palveluntarjoaja on laiminlyönyt 18 §:n 4 momentin tai 25 §:n 5 momentin
mukaisen velvollisuutensa tarkastaa tunnistusvälineeseen liittyvän käyttörajoituksen olemassaolon tai tiedon
välineen käytön estämisestä tai sulkemisesta.
4 luku
7/29/22, 12:25 PM Laki vahvasta sähköisestä tunnistamisesta ja… 617/2009 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2009/20090617 13/23Vaatimustenmukaisuuden arviointi (29.6.2016/533)
28 § (29.6.2016/533)
Vaatimustenmukaisuuden arviointielimet
Tämän luvun mukaisen palvelun vaatimustenmukaisuuden voivat arvioida seuraavat arviointielimet siten
kuin jäljempänä säädetään:
1) vaatimustenmukaisuuden arviointilaitos;
2) muu yleisesti käytetyn menetelmän mukaisesti toimiva ulkoinen arviointielin ( muu ulkoinen
arviointilaitos ); tai
3) palveluntarjoajan sisäinen yleisesti käytetyn standardin mukainen riippumaton arvioija ( sisäinen
tarkastuslaitos ).
29 § (23.11.2018/1009)
Sähköisen tunnistuspalvelun vaatimustenmukaisuuden arviointi
Tunnistuspalvelun tarjoajan on määräajoin teetettävä palvelulleen 28 §:ssä mainitun arviointielimen arviointi
siitä, täyttääkö tunnistuspalvelu tässä laissa säädetyt yhteentoimivuutta, tietoturvaa, tietosuojaa ja muuta
luotettavuutta koskevat vaatimukset.
Euroopan komissiolle ilmoitettavan sähköisen tunnistamisen järjestelmän vaatimustenmukaisuuden
arvioinnista säädetään sähköisestä tunnistamisesta ja luottamuspalveluista annetussa EU:n asetuksessa sekä
sähköisen tunnistamisen varmuustasoasetuksessa.
Liikenne- ja viestintäviraston oikeudesta antaa tarkempia määräyksiä tunnistuspalvelun
vaatimustenmukaisuuden arvioinnissa käytettävistä arviointiperusteista säädetään 42 §:ssä. Liikenne- ja
viestintävirasto voi määrätä arviointiperusteeksi edellä 1 ja 2 momenteissa tarkoitettujen säädösten lisäksi
Euroopan unionin tai muun kansainvälisen toimielimen antamia säännöksiä tai ohjeita, julkaistuja ja yleisesti
tai alueellisesti sovellettuja tietoturvallisuutta koskevia ohjeita ja yleisesti käytettyjä
tietoturvallisuusstandardeja tai menettelyjä.
30 § (23.11.2018/1009)
Sähköisen tunnistamisen kansallisen solmupisteen vaatimustenmukaisuuden arviointi
EU:n sähköisen tunnistamisen yhteentoimivuusjärjestelmään liittyvän kansallisen rajapinnan ( kansallinen
solmupiste ) vaatimustenmukaisuus on osoitettava vaatimustenmukaisuuden arviointilaitoksen tai muun
ulkoisen arviointilaitoksen tekemällä arvioinnilla.
Kansallisen solmupisteen vaatimuksista säädetään yhteentoimivuusjärjestelmän vahvistamisesta sähköisestä
tunnistamisesta ja sähköisiin transaktioihin liittyvistä luottamuspalveluista sisämarkkinoilla annetun
Euroopan parlamentin ja neuvoston asetuksen (EU) N:o 910/2014 12 artiklan 8 kohdan mukaisesti annetussa
komission täytäntöönpanoasetuksessa (EU) 2015/1501. Liikenne- ja viestintäviraston oikeudesta antaa
tarkempia määräyksiä kansallisen solmupisteen vaatimustenmukaisuuden arvioinnissa käytettävistä
arviointiperusteista säädetään 42 §:ssä.
31 § (23.11.2018/1009)
Tarkastuskertomus
Tunnistuspalvelun tarjoajan ja Digi- ja väestötietoviraston on hankittava vaatimustenmukaisuuden
arvioinnista tarkastuskertomus, joka toimitetaan Liikenne- ja viestintävirastolle. (29.1 1.2019/1 188)
Tarkastuskertomus on voimassa arvioinnissa käytetyn standardin määrittelemän ajan, kuitenkin enintään 2
vuotta.
32 § (23.11.2018/1009)
Luottamuspalvelun vaatimustenmukaisuuden vahvistaminen
Vaatimustenmukaisuuden arviointilaitos tarkastaa hyväksytyn luottamuspalvelun tarjoajan ja hyväksytyn
luottamuspalvelun vaatimustenmukaisuuden noudattaen, mitä siitä sähköisestä tunnistamisesta ja
7/29/22, 12:25 PM Laki vahvasta sähköisestä tunnistamisesta ja… 617/2009 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2009/20090617 14/23luottamuspalveluista annetussa EU:n asetuksessa säädetään.
Liikenne- ja viestintäviraston oikeudesta antaa tarkempia määräyksiä vaatimustenmukaisuuden arvioinnissa
käytettävistä arviointiperusteista säädetään 42 §:ssä. Liikenne- ja viestintävirasto voi määrätä
arviointiperusteeksi Euroopan unionin tai muun kansainvälisen toimielimen antamia säännöksiä tai ohjeita,
julkaistuja ja yleisesti tai alueellisesti sovellettuja tietoturvallisuutta koskevia ohjeita ja yleisesti käytettyjä
tietoturvallisuusstandardeja tai menettelyjä.
33 § (23.11.2018/1009)
Arviointielintä koskevat yleiset vaatimukset
Edellä 28 §:ssä mainittuja arviointielimiä koskevat seuraavat pätevyysvaatimukset:
1) se on toiminnallisesti ja taloudellisesti riippumaton arvioinnin kohteista;
2) sen henkilökunnalla on hyvä tekninen ja ammatillinen koulutus sekä riittävän laaja-alainen kokemus
arviointitoimintaan kuuluvissa tehtävissä;
3) sillä on arviointitoiminnan edellyttämät laitteet, tilat, välineet ja järjestelmät;
4) sillä on asianmukaiset ohjeet toimintaansa ja sen seurantaa varten.
Liikenne- ja viestintäviraston oikeudesta antaa tarkempia määräyksiä 1 momentissa säädetyistä
vaatimuksista säädetään 42 §:ssä.
Vaatimustenmukaisuuden arviointilaitoksen on osoitettava 1 momentin 1–3 kohdassa säädettyjen
vaatimusten täyttyminen kansallisen akkreditointiyksikön akkreditoinnilla noudattaen, mitä siitä tuotteiden
kaupan pitämiseen liittyvää akkreditointia ja markkinavalvontaa koskevista vaatimuksista ja neuvoston
asetuksen (ETY) N:o 339/93 kumoamisesta annetussa Euroopan parlamentin ja neuvoston asetuksessa (EY)
N:o 765/2008 ja vaatimustenmukaisuuden arviointipalvelujen pätevyyden toteamisesta annetussa laissa
(920/2005)  säädetään.
Tunnistuspalvelun tarjoajan on esitettävä 10 §:ssä säädetyssä ilmoituksessa selvitys siitä, että sen
vaatimustenmukaisuuden arvioinut muu ulkoinen arviointilaitos tai sisäinen tarkastuslaitos täyttää 1
momentissa säädetyt vaatimukset. Edellä 1 momentin 1–3 kohdassa säädettyjen vaatimusten täyttäminen on
osoitettava 3 momentissa tarkoitetulla akkreditoinnilla tai muulla yleisesti käytettyyn standardiin
perustuvalla riippumattomalla menettelyllä.
Ulkomaisen akkreditointiyksikön antama akkreditointi vastaa 3 ja 4 momentissa tarkoitettua
akkreditointipäätöstä.
34 § (23.11.2018/1009)
Vaatimustenmukaisuuden arviointilaitoksen hyväksyminen
Vaatimustenmukaisuuden arviointilaitoksen hyväksyy Liikenne- ja viestintävirasto. Arviointilaitos voidaan
hyväksyä määräajaksi, jos siihen on erityinen syy . Liikenne- ja viestintävirasto voi hyväksymistä koskevaan
päätökseen sisällyttää arviointilaitoksen pätevyysaluetta ja valvontaa sekä toimintaa koskevia rajoituksia ja
ehtoja.
35 § (23.11.2018/1009)
Hakemus vaatimustenmukaisuuden arviointilaitokseksi
Vaatimustenmukaisuuden arviointilaitos hyväksytään hakemuksen perusteella. Hakemukseen on liitettävä
hakijaa ja sen toimintaa koskevat tiedot, joiden perusteella voidaan arvioida 33 §:ssä tarkoitettujen
vaatimusten täyttyminen.
Liikenne- ja viestintävirasto voi hakemusta käsiteltäessä hankkia lausuntoja sekä antaa hakemuksen ja siinä
esitettyjen tietojen arvioimisen ulkopuolisille asiantuntijoille.
36 § (23.11.2018/1009)
7/29/22, 12:25 PM Laki vahvasta sähköisestä tunnistamisesta ja… 617/2009 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2009/20090617 15/23Hyväksytyn sähköisen allekirjoituksen ja sähköisen leiman luontivälineen sertifiointi
Liikenne- ja viestintävirasto voi hakemuksesta nimetä sähköisestä tunnistamisesta ja luottamuspalveluista
annetun EU:n asetuksen 30 artiklassa ja 39 artiklan 2 kohdassa tarkoitettuja yksityisiä tai julkisia
sertifiointilaitoksia, joiden tehtävänä on sertifioida hyväksytyn sähköisen allekirjoituksen tai hyväksytyn
sähköisen leiman luontivälineitä. Sertifiointilaitos voidaan nimetä määräajaksi. Hakemuksessa on esitettävä
Liikenne- ja viestintäviraston pyytämät hakemuksen käsittelemiseksi tarpeelliset tiedot.
Sertifiointilaitoksen tulee olla toiminnallisesti ja taloudellisesti sähköisen allekirjoituksen ja sähköisen
leiman luontivälineiden valmistajista riippumaton. Sillä tulee olla toiminnan laajuuden kannalta riittävä
vastuuvakuutus tai muu vastaava järjestely ja käytössään riittävästi ammattitaitoista henkilöstöä sekä
toiminnan edellyttämät järjestelmät, laitteet ja välineet.
37 § (23.11.2018/1009)
Vaatimustenmukaisuuden arviointilaitoksen ja sertifiointilaitoksen toiminta
Vaatimustenmukaisuuden arviointilaitos ja sertifiointilaitos voivat tehtävässään käyttää apunaan
organisaation ulkopuolisia henkilöitä. Arviointilaitos ja sertifiointilaitos vastaavat myös apunaan
käyttämiensä henkilöiden työstä.
Vaatimustenmukaisuuden arviointilaitoksen ja sertifiointilaitoksen on tässä laissa tarkoitettuja julkisia
hallintotehtäviä hoitaessaan noudatettava, mitä hallintolaissa (434/2003) , viranomaisten toiminnan
julkisuudesta annetussa laissa, sähköisestä asioinnista viranomaistoiminnassa annetussa laissa (13/2003) ,
kielilaissa (423/2003)  sekä saamen kielilaissa (1086/2003)  säädetään. V aatimustenmukaisuuden
arviointilaitoksen tai sertifiointilaitoksen taikka niiden käyttämän tytäryhtiön tai alihankkijan henkilöstöön
sovelletaan rikosoikeudellista virkavastuuta koskevia säännöksiä tässä pykälässä tarkoitettuja tehtäviä
hoidettaessa. V ahingonkorvausvastuusta säädetään vahingonkorvauslaissa (412/1974) .
Vaatimustenmukaisuuden arviointilaitoksen ja sertifiointilaitoksen on ilmoitettava Liikenne- ja
viestintävirastolle kaikista muutoksista, joilla on vaikutusta hyväksymisen tai nimeämisen edellytysten
täyttymiseen.
38 § (23.11.2018/1009)
Vaatimustenmukaisuuden arviointilaitoksen hyväksymisen tai sertifiointilaitoksen nimeämisen peruuttaminen
Jos Liikenne- ja viestintävirasto toteaa, että vaatimustenmukaisuuden arviointilaitos tai sertifiointilaitos ei
täytä sille säädettyjä edellytyksiä tai toimii olennaisesti säännösten vastaisesti, Liikenne- ja viestintäviraston
on asetettava sille riittävä määräaika asian korjaamiseksi.
Liikenne- ja viestintävirasto voi peruuttaa arviointilaitoksen hyväksymisen tai sertifiointilaitoksen
nimeämisen, jos arviointilaitos tai sertifiointilaitos ei ole korjannut toimintaansa 1 momentin nojalla
asetetussa määräajassa ja kyseessä on olennainen rikkomus tai laiminlyönti.
4 a luku
Luottamuspalveluja koskevia säännöksiä (29.6.2016/533)
39 § (29.6.2016/533)
Varmenteen peruuttaminen
Allekirjoittajan tai sähköisen leiman haltijan on viipymättä pyydettävä hyväksytyn varmenteen myöntäneeltä
varmentajalta varmenteen peruuttamista, jos hänellä on perusteltu syy epäillä allekirjoituksen tai sähköisen
leiman luomistietojen oikeudetonta käyttöä.
Hyväksyttyjä varmenteita tarjoavan varmentajan on viipymättä peruutettava hyväksytty varmenne, jos
allekirjoittaja tai sähköisen leiman haltija pyytää sitä. V armenteen peruuttamispyynnön katsotaan saapuneen
varmentajalle silloin, kun se on ollut varmentajan käytettävissä siten, että pyyntöä voidaan käsitellä.
40 § (29.6.2016/533)
Vastuu allekirjoituksen tai sähköisen leiman luomistietojen oikeudettomasta käytöstä
7/29/22, 12:25 PM Laki vahvasta sähköisestä tunnistamisesta ja… 617/2009 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2009/20090617 16/23Allekirjoittaja ja sähköisen leiman haltija vastaa hyväksytyllä varmenteella varmennetun kehittyneen
sähköisen allekirjoituksen luomistietojen ja sähköisen leiman luomistietojen oikeudettomasta käytöstä
aiheutuneesta vahingosta, kunnes varmenteen peruuttamispyyntö on saapunut varmentajalle siten kuin 39 §:n
2 momentissa säädetään.
Kuluttajalla on kuitenkin 1 momentissa säädetty vastuu vain, jos:
1) hän on luovuttanut luomistiedot toiselle;
2) luomistietojen joutuminen niiden käyttöön oikeudettomalle on aiheutunut hänen huolimattomuudestaan,
joka ei ole lievää; tai
3) hän menetettyään luomistietojen hallinnan muulla kuin 2 kohdassa mainitulla tavalla on laiminlyönyt
pyytää varmenteen peruuttamista siten kuin 39 §:n 1 momentissa säädetään.
41 § (29.6.2016/533)
Luottamuspalvelun tarjoajan vastuu
Luottamuspalvelun tarjoajan vastuusta säädetään sähköisestä tunnistamisesta ja luottamuspalveluista annetun
EU:n asetuksen 13 artiklassa.
Hyväksytyn varmenteen tarjoava varmentaja on vastuussa vahingosta, joka hyväksyttyyn varmenteeseen
luottaneelle on aiheutunut siitä, että varmentaja tai sen apunaan käyttämä henkilö ei ole peruuttanut
varmennetta 39 §:ssä säädetyllä tavalla. V armentaja vapautuu vastuusta, jos se näyttää, että vahinko ei ole
aiheutunut sen omasta tai sen apunaan käyttämän henkilön huolimattomuudesta.
5 luku
Viranomaisvalvonta
42 § (23.11.2018/1009)
Yleinen ohjaus sekä Liikenne- ja viestintäviraston määräykset
Vahvan sähköisen tunnistamisen ja sähköisten luottamuspalveluiden yleinen ohjaus ja kehittäminen kuuluvat
liikenne- ja viestintäministeriölle.
Liikenne- ja viestintävirasto voi antaa tarkempia määräyksiä:
1) tunnistusjärjestelmän 8 §:n 1 momentin 4 ja 5 kohdan mukaisista turvallisuutta ja luotettavuutta
koskevista vaatimuksista;
2) 10 §:ssä tarkoitettujen ilmoitettavien tietojen sisällöstä ja niiden toimittamisesta Liikenne- ja
viestintävirastolle;
3) 12 a §:n 3 momentissa tarkoitetuista luottamusverkoston rajapintojen ominaisuuksista; (26.3.2021/230)
4) siitä, milloin 16 §:ssä tarkoitettu häiriö on merkittävä sekä 16 §:n 1 momentissa tarkoitetun ilmoituksen
sisällöstä, muodosta ja toimittamisesta;
5) 29, 30 ja 32 §:ssä tarkoitetuista arvioitavan tunnistus- tai luottamuspalvelun sekä kansallisen solmupisteen
vaatimustenmukaisuuden arviointiperusteista;
6) 33 §:ssä säädetyistä vaatimustenmukaisuuden arviointielimen pätevyysvaatimuksista ottaen huomioon,
mitä sähköisestä tunnistamisesta ja luottamuspalveluista annetussa EU:n asetuksessa säädetään;
7) 35 §:ssä tarkoitettuun hakemukseen sisällytettävistä tiedoista ja niiden toimittamisesta Liikenne- ja
viestintävirastolle;
8) 36 §:ssä tarkoitettua sertifiointilaitosta koskevista vaatimuksista, sertifioinnissa noudatettavasta
menettelystä sekä sähköisen allekirjoituksen ja leiman luontivälinettä koskevista vaatimuksista ottaen
huomioon, mitä sähköisestä tunnistamisesta ja luottamuspalveluista annetussa EU:n asetuksessa säädetään.
7/29/22, 12:25 PM Laki vahvasta sähköisestä tunnistamisesta ja… 617/2009 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2009/20090617 17/2342 a § (26.3.2021/230)
Liikenne- ja viestintäviraston tehtävät
Liikenne- ja viestintäviraston tehtävänä on valvoa tämän lain noudattamista, jollei tässä laissa muuta säädetä.
Liikenne- ja viestintäviraston tehtävänä on vuosittain kerätä ja tilastoida tietoa vahvan sähköisen
tunnistamisen markkinasta sekä tunnistuspalveluiden tarjonnasta, saatavuudesta ja hinnoista.
Tunnistuspalvelun tarjoajilta kerättävien tietojen on oltava tarpeellisia sääntelyn vaikutusten seuraamista tai
42 §:n 1 momentissa tarkoitettua ohjaus- ja kehittämistehtävän hoitamista varten. T ietojen tulee koskea
tunnistustapahtumien määriä, tunnistuspalveluiden välisiä hintoja, tunnistuspalveluiden vähittäishintoja tai
asiakasmääriä, tunnistuspalveluista saatuja tuloja taikka muita vastaavia seikkoja, jotka ovat tarpeellisia
tilastoinnin luotettavuuden kannalta.
Liikenne- ja viestintäviraston tehtävänä on sähköisestä tunnistamisesta ja luottamuspalveluista annetun EU:n
asetuksen mukaisesti:
1) osallistua Euroopan unionin jäsenvaltioiden väliseen yhteistyöhön asetuksen 12 artiklassa tarkoitetussa
sähköisen tunnistamisen yhteentoimivuusjärjestelmässä ja sitä varten perustetussa yhteistyöverkostossa;
2) ilmoittaa sähköisen tunnistamisen järjestelmiä Euroopan komissiolle asetuksen 7–10 artiklan mukaisesti;
3) toimia asetuksen 17 artiklassa tarkoitettuna valvontaelimenä ja hoitaa sille asetuksessa säädettyjä tehtäviä;
4) ylläpitää ja julkaista luetteloita Suomessa hyväksytyistä luottamuspalveluiden tarjoajista ja niiden
tarjoamista hyväksytyistä luottamuspalveluista asetuksen 22 artiklan mukaisesti.
Liikenne- ja viestintäviraston ratkaisuvaltaan eivät kuulu osapuolten välistä sopimussuhdetta tai
korvausvastuuta koskevat asiat.
42 b § (29.6.2016/533)
Tietosuojavaltuutetun tehtävät
Tietosuojavaltuutetun tehtävänä on valvoa tämän lain henkilötietoja koskevien säännösten noudattamista.
42 c § (29.11.2019/1188)
Digi- ja väestötietoviraston tehtävät
Digi- ja väestötietoviraston tehtävänä on ylläpitää 30 §:n 1 momentissa tarkoitettua kansallista solmupistettä.
43 § (23.11.2018/1009)
Tiedonsaantioikeus
Liikenne- ja viestintävirastolla on tämän lain mukaisia tehtäviä suorittaessaan oikeus salassapitosäännösten
estämättä saada tehtäviensä suorittamiseksi tarvittavat tiedot niiltä, joiden oikeuksista ja velvollisuuksista
tässä laissa säädetään ja jotka toimivat näiden lukuun.
2 momentti on kumottu L:lla 26.3.2021/230 .
44 § (23.11.2018/1009)
Viranomaisten välinen yhteistyö ja oikeus luovuttaa tietoja
Sen lisäksi, mitä viranomaisten toiminnan julkisuudesta annetussa laissa säädetään, Liikenne- ja
viestintävirastolla ja tietosuojavaltuutetulla on oikeus luovuttaa salassapitosäännösten tai muiden tietojen
luovuttamista koskevien rajoitusten estämättä Finanssivalvonnalle ja Kilpailu- ja kuluttajavirastolle sellaisia
tietoja, jotka ovat tarpeen niiden tehtävien suorittamiseksi. Finanssivalvonnalla ja Kilpailu- ja
kuluttajavirastolla on vastaava oikeus luovuttaa salassapitosäännösten estämättä Liikenne- ja
viestintävirastolle ja tietosuojavaltuutetulle tietoja, jotka ovat tarpeen niiden tässä laissa säädettyjen tehtävien
suorittamiseksi.
Liikenne- ja viestintäviraston ja tietosuojavaltuutetun on tämän lain mukaisia tehtäviä hoitaessaan toimittava
tarvittaessa tarkoituksenmukaisessa yhteistyössä Finanssivalvonnan ja Kilpailu- ja kuluttajaviraston kanssa
7/29/22, 12:25 PM Laki vahvasta sähköisestä tunnistamisesta ja… 617/2009 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2009/20090617 18/23sekä keskenään.
45 § (23.11.2018/1009)
Hallintopakkokeinot
Liikenne- ja viestintävirasto voi antaa huomautuksen sille, joka rikkoo tätä lakia tai sen nojalla annettuja
säännöksiä, määräyksiä tai päätöksiä taikka sähköisestä tunnistamisesta ja luottamuspalveluista annettua
EU:n asetusta tai sen nojalla annettuja säännöksiä, sekä velvoittaa tämän korjaamaan virheensä tai
laiminlyöntinsä kohtuullisessa määräajassa. Päätöksen tehosteeksi voidaan asettaa uhkasakko tai uhka, että
toiminta keskeytetään osaksi tai kokonaan taikka että tekemättä jätetty toimenpide teetetään asianomaisen
kustannuksella. Uhkasakosta, keskeyttämisuhasta ja teettämisuhasta säädetään uhkasakkolaissa (1113/1990) .
Teettämällä suoritetun toimenpiteen kustannukset suoritetaan valtion varoista ja peritään laiminlyöjältä siinä
järjestyksessä kuin verojen ja maksujen täytäntöönpanosta annetussa laissa (706/2007)  säädetään.
45 a § (23.11.2018/1009)
Väliaikainen päätös
Jos sähköisestä tunnistamisesta ja luottamuspalveluista annettua EU:n asetusta, tätä lakia taikka niiden
nojalla annettua säännöstä tai määräystä koskeva virhe tai laiminlyönti taikka tietoturvahäiriö vaarantaa
välittömästi ja olennaisesti tunnistus- tai luottamuspalvelun luotettavuuden, Liikenne- ja viestintävirasto voi
viipymättä päättää tarvittavista väliaikaisista toimista 45 §:ssä säädetystä määräajasta riippumatta.
Liikenne- ja viestintäviraston on ennen väliaikaisia toimia koskevan päätöksen antamista varattava sen
kohteena olevalle tilaisuus tulla kuulluksi, paitsi jos kuulemista ei voida toimittaa niin nopeasti kuin asian
kiireellisyys välttämättä vaatii.
Väliaikaisena toimena Liikenne- ja viestintävirasto voi kieltää tai keskeyttää:
1) tunnistusmenetelmän tarjoamisen vahvana sähköisenä tunnistamisena;
2) sähköisestä tunnistamisesta ja luottamuspalveluista annetun EU:n asetuksen 3 artiklan 17 kohdassa
tarkoitetun hyväksytyn luottamuspalvelun tarjoamisen;
3) sähköisestä tunnistamisesta ja luottamuspalveluista annetun EU:n asetuksen 9 artiklan 1 kohdan
mukaisesti ilmoitetun sähköisen tunnistamisen järjestelmän tarjoamisen;
4) sähköisestä tunnistamisesta ja luottamuspalveluista annetun EU:n asetuksen 7 artiklan f kohdassa
tarkoitetun todentamisen tarjoamisen.
Väliaikaiset toimet voivat olla voimassa enintään kolme kuukautta. Väliaikaisia toimia koskevaan
päätökseen saa hakea muutosta erikseen samalla tavoin kuin 45 §:n 1 momentissa tarkoitettuun päätökseen.
46 § (23.11.2018/1009)
Tarkastusoikeus
Liikenne- ja viestintävirastolla on oikeus tehdä tunnistuspalvelun tarjoajaa ja sen tarjoamaa palvelua, 28
§:ssä tarkoitettua arviointielintä, 36 §:ssä tarkoitettua hyväksytyn sähköisen allekirjoituksen ja sähköisen
leiman luontivälineen sertifiointilaitosta ja niiden toimintaa, hyväksyttyjä varmenteita tarjoavaa varmentajaa
sekä luottamuspalvelun tarjoajan ja niiden palvelua koskeva tarkastus. T arkastus voidaan tehdä tässä laissa
tai sähköistä tunnistamista ja luottamuspalveluista annetussa EU:n asetuksessa taikka niiden nojalla
annetuissa säännöksissä, määräyksissä ja päätöksissä asetettujen velvoitteiden valvomiseksi. T arkastuksesta
säädetään hallintolain 39 §:ssä.
Liikenne- ja viestintävirasto määrää tarkastajan toimittamaan 1 momentissa tarkoitetun tarkastuksen.
Tarkastusta toimittavalla henkilöllä on oikeus tutkia sellaiset tunnistuspalvelun tarjoajan, hyväksyttyjä
varmenteita tarjoavan varmentajan ja luottamuspalvelun tarjoajan tai niiden apunaan käyttämien henkilöiden
laitteet ja ohjelmistot, joilla voi olla merkitystä tämän lain tai sen nojalla annettujen säännösten tai
määräysten noudattamisen valvonnassa.
7/29/22, 12:25 PM Laki vahvasta sähköisestä tunnistamisesta ja… 617/2009 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2009/20090617 19/23Tunnistuspalvelun tarjoajien, hyväksyttyjä varmenteita tarjoavien varmentajien ja luottamuspalvelun
tarjoajien tai niiden apunaan käyttämien henkilöiden on tarkastusta varten päästettävä 2 momentissa
tarkoitettu tarkastaja muihin kuin pysyväisluonteiseen asumiseen tarkoitettuihin tiloihin.
47 § (23.11.2018/1009)
Liikenne- ja viestintävirastolle maksettavat maksut
Kun 10 §:ssä tarkoitetun ilmoituksen tehnyt tunnistuspalvelun tarjoaja tai palveluntarjoajien yhteenliittymä
rekisteröidään ensimmäisen kerran, sen on suoritettava Liikenne- ja viestintävirastolle 5 000 euron
rekisteröimismaksu. Lisäksi tunnistuspalvelun tarjoajan tai yhteenliittymän on suoritettava Liikenne- ja
viestintävirastolle vuosittain yhteensä 14 000 euron valvontamaksu kaikkien tarjoamiensa
tunnistuspalveluiden valvonnasta.
Sähköisestä tunnistamisesta ja luottamuspalveluista annetun EU:n asetuksen 21 artiklassa tarkoitetun
ilmoituksen tehneen hyväksytyn luottamuspalvelun tarjoajan ja hyväksyttyä luottamuspalvelua tarjoavan
varmentajan on suoritettava Liikenne- ja viestintävirastolle 5 000 euron rekisteröimismaksu kustakin
tarjoamastaan luottamuspalvelusta. Lisäksi edellä mainittujen on suoritettava Liikenne- ja viestintävirastolle
vuosittain 14 000 euron valvontamaksu ensimmäisestä tarjoamastaan hyväksytystä luottamuspalvelusta ja
sitä seuraavista tarjoamistaan hyväksytyistä luottamuspalveluista vuosittain 9 000 euroa. Jos hyväksyttyjä
luottamuspalveluja tarjoava varmentaja tekee myös 10 §:ssä tarkoitetun ilmoituksen, sen on lisäksi
suoritettava 1 momentissa tarkoitettu rekisteröimismaksu.
Edellä 34 §:n mukaisesti hyväksytyn vaatimustenmukaisuuden arviointilaitoksen on suoritettava Liikenne- ja
viestintävirastolle 10 000 euron nimeämismaksu. Lisäksi arviointilaitoksen on suoritettava Liikenne- ja
viestintävirastolle vuosittain 15 000 euron valvontamaksu.
Edellä 36 §:n mukaisesti nimetyn sertifiointilaitoksen on suoritettava Liikenne- ja viestintävirastolle 10 000
euron nimeämismaksu. Lisäksi sertifiointilaitoksen on suoritettava vuosittain 15 000 euron valvontamaksu.
Rekisteröimismaksu, nimeämismaksu ja valvontamaksu kattavat niitä kustannuksia, joita aiheutuu Liikenne-
ja viestintävirastolle tässä laissa säädettyjen tehtävien hoitamisesta 46 §:n 1 momentissa tarkoitettuja tehtäviä
lukuun ottamatta. V alvontamaksu on suoritettava täysimääräisesti myös toiminnan ensimmäisenä vuotena,
vaikka toiminta aloitettaisiin kesken vuotta. V alvontamaksua ei palauteta, vaikka palveluntarjoaja lopettaisi
toimintansa kesken vuotta.
Rekisteröimismaksun, nimeämismaksun ja valvontamaksun määrää maksettavaksi Liikenne- ja
viestintävirasto ja ne ovat suoraan ulosottokelpoisia. Liikenne- ja viestintäviraston maksun määräämistä
koskevaan päätökseen saa hakea muutosta siten kuin 49 §:n 1 momentissa säädetään. T arkempia säännöksiä
maksujen täytäntöönpanosta voidaan antaa liikenne- ja viestintäministeriön asetuksella.
Rekisteröimismaksun, nimeämismaksun ja valvontamaksun perimisestä säädetään verojen ja maksujen
täytäntöönpanosta annetussa laissa. Jollei maksuja suoriteta viimeistään eräpäivänä, maksamattomalle
määrälle peritään vuotuista viivästyskorkoa korkolain (633/1982) 4 §:ssä  tarkoitetun korkokannan mukaan.
Viivästyskoron sijasta viranomainen voi periä viiden euron suuruisen viivästysmaksun, jos viivästyskoron
määrä jää tätä pienemmäksi.
Edellä 46 §:n 1 momentissa tarkoitetusta tarkastuksesta peritään sen kohteena olevalta tarkastuksesta
aiheutuneet kustannukset noudattaen valtion maksuperustelakia.
6 luku
Erinäiset säännökset
48 § (26.3.2021/230)
48 § on kumottu L:lla 26.3.2021/230 .
49 § (30.12.2019/1542)
Muutoksenhaku viranomaisen päätökseen
Liikenne- ja viestintäviraston päätökseen, joka koskee 47 §:ssä tarkoitettua Liikenne- ja viestintävirastolle
maksettavaa maksua, saa vaatia oikaisua. Oikaisuvaatimuksesta säädetään hallintolaissa.
7/29/22, 12:25 PM Laki vahvasta sähköisestä tunnistamisesta ja… 617/2009 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2009/20090617 20/23Muutoksenhausta hallintotuomioistuimeen säädetään oikeudenkäynnistä hallintoasioissa annetussa laissa
(808/2019) .
Liikenne- ja viestintävirasto voi päätöksessään määrätä, että päätöstä on noudatettava ennen kuin se on
saanut lainvoiman. V alitusviranomainen voi kuitenkin kieltää päätöksen täytäntöönpanon, kunnes valitus on
ratkaistu.
49 a § (30.12.2019/1542)
Muutoksenhaku vaatimustenmukaisuuden arviointilaitoksen ja sertifiointilaitoksen päätökseen
Vaatimustenmukaisuuden arviointilaitoksen ja sertifiointilaitoksen tämän lain nojalla tekemään päätökseen
saa vaatia oikaisua Liikenne- ja viestintävirastolta. Oikaisuvaatimuksesta säädetään hallintolaissa.
Muutoksenhausta hallintotuomioistuimeen säädetään oikeudenkäynnistä hallintoasioissa annetussa laissa.
Vaatimustenmukaisuuden arviointilaitoksen ja sertifiointilaitoksen päätöstä on muutoksenhausta huolimatta
noudatettava, jollei muutoksenhakuviranomainen toisin määrää.
7 luku
Voimaantulo
50 §
Voimaantulo
Tämä laki tulee voimaan 1 päivänä syyskuuta 2009.
Tällä lailla kumotaan 24 päivänä tammikuuta 2003 annettu laki sähköisistä allekirjoituksista (14/2003) .
Viestintäviraston kumottavan lain nojalla antamat määräykset ovat kuitenkin voimassa, kunnes uudet
määräykset annetaan tämän lain nojalla.
Ennen lain voimaantuloa voidaan ryhtyä lain täytäntöönpanon edellyttämiin toimiin.
51 §
Siirtymäsäännös
Tunnistuspalvelun tarjoajien on tehtävä V iestintävirastolle 10 §:ssä tarkoitettu ilmoitus kuuden kuukauden
kuluessa lain voimaantulosta. Sinä aikana vahvana sähköisenä tunnistuspalveluna ja tunnistuspalvelun
tarjoajana pidetään sellaista 1 §:n soveltamisalaan kuuluvaa sähköistä tunnistuspalvelua ja sähköisen
tunnistuspalvelun tarjoajaa, joka täyttää 2 §:n 1 ja 4 kohdassa tarkoitetut määritelmät.
Ennen tämän lain voimaantuloa tai 1 momentissa tarkoitetun siirtymäajan kuluessa liikkeelle laskettuja
tunnistusvälineitä pidetään vahvan sähköisen tunnistamisen välineinä, jos tunnistuspalvelun tarjoaja tekee 10
§:ssä tarkoitetun ilmoituksen 1 momentissa tarkoitetun ajan kuluessa. T unnistuspalvelun ja tunnistuspalvelun
tarjoajan on tällöin täytettävä kaikki tässä laissa niille asetetut vaatimukset lukuun ottamatta 17 §:ssä
säädettyjä vaatimuksia.
Jos tunnistuspalvelun tarjoajat ovat tehneet 17 §:n 2 momentissa tarkoitetun sopimuksen mahdollisuudesta
luottaa toistensa tekemään ensitunnistamiseen, eikä ensitunnistamisessa käytetyt tunnistusvälineet liikkeelle
laskenut palveluntarjoaja ole tehnyt 10 §:ssä tarkoitettua ilmoitusta 1 momentissa tarkoitetussa ajassa,
ensitunnistaminen on tällä tavoin liikkeelle laskettujen tunnistusvälineiden osalta tehtävä 17 §:ssä
tarkoitetulla tavalla viivyttelemättä.
Sellaisen laatuvarmenteita tarjoavan varmentajan, joka on tehnyt sähköisistä allekirjoituksista annetun lain 9
§:n 1 momentin mukaisen ilmoituksen ja jatkanut toimintaansa keskeytyksettä tämän lain voimaan tuloon
saakka, ei tarvitse tehdä uutta ilmoitusta 32 §:n 1 momentin mukaisesti. Laatuvarmenteita tarjoava
varmentaja voi tällöin antaa V iestintävirastolle vapaamuotoisen kirjallisen ilmoituksen toimintansa
jatkumisesta entisellään. Tämän lain voimaan tullessa laatuvarmenteita tarjoavan varmentajan on maksettava
liikenne- ja viestintäministeriön V iestintäviraston eräistä maksuista annetun asetuksen (1175/2005) 12 §:ssä
tarkoitettua varmennemaksua 31 päivään joulukuuta 2009 asti vapaamuotoisen kirjallisen ilmoituksen
tekemisen ajankohdasta riippumatta.
7/29/22, 12:25 PM Laki vahvasta sähköisestä tunnistamisesta ja… 617/2009 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2009/20090617 21/23HE 36/2009 , LiVM 12/2009, EV 90/2009
Muutossäädösten voimaantulo ja soveltaminen:
30.11.2012/664:
Tämä laki tulee voimaan 1 päivänä tammikuuta 2013.
HE 108/2012 , TaVM 9/2012, EV 98/2012
20.2.2015/139:
Tämä laki tulee voimaan 1 päivänä tammikuuta 2016. Sen 12 a §:ää sovelletaan kuitenkin vasta 1 päivästä
toukokuuta 2017.
HE 272/2014 , LiVM 33/2014, EV 257/2014
7.8.2015/997:
Tämä laki tulee voimaan 1 päivänä tammikuuta 2016.
Muutoksenhaussa ennen tämän lain voimaantuloa annettuun hallintopäätökseen sovelletaan tämän lain
voimaan tullessa voimassa olleita säännöksiä.
HE 230/2014 , LaVM 26/2014, EV 319/2014
29.6.2016/533:
Tämä laki tulee voimaan 1päivänä heinäkuuta 2016. Sen 7 b §:ää sovelletaan kuitenkin vasta 1 päivästä
toukokuuta 2017 alkaen.
Tunnistusvälineen tarjoaja saa käyttää tämän lain 17 §:n 2 momentissa tarkoitettuna hyväksyttävänä
asiakirjana myös Euroopan talousalueen jäsenvaltion viranomaisen 1 päivän lokakuuta 1990 jälkeen
myöntämää voimassa olevaa ajokorttia 31 päivään joulukuuta 2018.
Tämän lain voimaan tullessa voimassa olevat V iestintäviraston määräykset jäävät voimaan.
Lain 12 §:ssä säädettyyn rekisteriin merkityn tunnistuspalvelun tarjoajan on tehtävä viimeistään kahden
kuukauden kuluessa tämän lain voimaantulosta V iestintävirastolle tämän lain 10 §:n 3 momentissa tarkoitettu
muutosilmoitus, jos se haluaa jatkaa vahvan sähköisen tunnistuspalvelun tarjoajana. Tämän lain 10 §:ssä
edellytetyt tiedot tulee toimittaa V iestintävirastolle viimeistään 31 päivänä tammikuuta 2017.
Viestintäviraston tulee käsitellä tunnistuspalvelun tarjoajan 4 momentissa tarkoitettu muutosilmoitus ja tehdä
ilmoituksesta johtuvat merkinnät 12 §:ssä säädettyyn rekisteriin viimeistään kolmen kuukauden kuluessa
siitä, kun se on saanut muutosilmoituksen ja muut 4 momentissa säädetyt tiedot.
Tämän lain voimaan tullessa voimassa olleiden säännösten nojalla myönnetty vahva sähköinen
tunnistusväline katsotaan edelleen vahvaksi sähköiseksi tunnistusvälineeksi vähintään korotetulla
varmuustasolla kahden kuukauden ajan tämän lain voimaantulosta. Jollei 7 momentista muuta johdu ja jos
tunnistuspalvelun tarjoaja tekee 4 momentissa tarkoitetun muutosilmoituksen asetetussa määräajassa,
tunnistuspalvelun tarjoajan ennen tämän lain voimaantuloa ja tämän lain voimaan tulon jälkeen myöntämä
tunnistusväline katsotaan vahvaksi sähköiseksi tunnistusvälineeksi vähintään korotetulla varmuustasolla,
kunnes V iestintävirasto on tehnyt tunnistuspalvelua koskevan merkinnän 12 §:ssä tarkoitettuun rekisteriin
muutosilmoituksessa annettujen tietojen perusteella.
Sähköinen tunnistusväline, joka on myönnetty tämän lain 17 §:n mukaisesti hakijalla aikaisemmin olleen
sähköisen tunnistusvälineen perusteella, katsotaan vahvaksi sähköiseksi tunnistusvälineeksi, jos:
1) tunnistusväline on myönnetty viimeistään kahden kuukauden kuluessa tämän lain voimaantulosta; tai
2) tunnistusväline on myönnetty kahden kuukauden jälkeen tämän lain voimaantulosta sellaisen toisen
vahvan sähköisen tunnistusvälineen perusteella, jonka myöntänyt tunnistusvälineen tarjoaja on tehnyt 4
7/29/22, 12:25 PM Laki vahvasta sähköisestä tunnistamisesta ja… 617/2009 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2009/20090617 22/23momentissa tarkoitetun muutosilmoituksen.
Sähköistä tunnistusvälinettä ei katsota enää vahvaksi sähköiseksi tunnistusvälineeksi, jos tunnistuspalvelun
tarjoaja ei tee 4 momentissa tarkoitettua muutosilmoitusta asetetussa määräajassa. V iestintäviraston on
tällöin poistettava tunnistuspalvelun tarjoaja 12 §:ssä tarkoitetusta rekisteristä ja ilmoitettava rekisteristä
poistamisesta tunnistuspalvelun tarjoajalle.
HE 74/2016 , LiVM 18/2016, EV 103/2016, Euroopan parlamentin ja neuvoston asetus (EU) N:o 910/2014
(32014R0910); EUVL L 257, 28.8.2014, s. 73
1.12.2017/816:
Tämä laki tulee voimaan 15 päivänä joulukuuta 2017. Sen 17 §:n 5–7 momentti on voimassa viisi vuotta lain
voimaantulosta.
HE 83/2017 , LiVM 17/2017, EV 94/2017
23.11.2018/1009:
Tämän lain voimaantulosta säädetään erikseen lailla.
L 1009/2018  tuli voimaan L:n 937/2018  mukaisesti 1.1.2019.
HE 61/2018 , HE 104/2018 , LiVM 21/2018, EV 102/2018
29.3.2019/412:
Tämä laki tulee voimaan 1 päivänä huhtikuuta 2019. Sen 17 §:n 7 momentti on voimassa 31 päivään
maaliskuuta 2023. (26.3.2021/231)
Tunnistusvälineen tarjoajan on laadittava ja julkaistava tunnistuspalvelunsa käyttöoikeuden toimitusehdot
kahden kuukauden kuluessa tämän lain voimaantulosta.
Tämän lain voimaan tullessa voimassa olleet tunnistuspalvelun tarjoajien väliset sopimukset on saatettava
lain mukaisiksi kolmen kuukauden kuluessa tämän lain voimaantulosta.
Tämän lain voimaan tullessa voimassa olleen 12 a §:n 5 momentin nojalla annettu valtioneuvoston asetus jää
voimaan.
HE 264/2018 , LiVM 44/2018, EV 289/2018
29.11.2019/1188:
Tämä laki tulee voimaan 1 päivänä tammikuuta 2020.
HE 10/2019 , HaVM 3/2019, EV 20/2019
30.12.2019/1542:
Tämä laki tulee voimaan 1 päivänä tammikuuta 2020.
HE 91/2019 , LiVM 9/2019, EV 75/2019
26.3.2021/230:
Tämä laki tulee voimaan 1 päivänä huhtikuuta 2021.
HE 237/2020 , LiVM 6/2021, EV 17/2021
26.3.2021/231:
7/29/22, 12:25 PM Laki vahvasta sähköisestä tunnistamisesta ja… 617/2009 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2009/20090617 23/23Tämä laki tulee voimaan 1 päivänä huhtikuuta 2021.
HE 237/2020 , LiVM 6/2021, EV 17/2021
Finlex  › Lainsäädäntö  › Ajantasainen lainsäädäntö  › Vuosi 2009  › 7.8.2009/617
Finlex ® on oikeusministeriön omistama oikeudellisen aineiston julkinen ja maksuton Internet-palvelu.
 Finlexin sisällön tuottaa ja sitä ylläpitää Edita Publishing Oy. Oikeusministeriö tai Edita eivät vastaa tietokantojen sisällössä mahdollisesti esiintyvistä virheistä, niiden käytöstä käyttäjälle
aiheutuvista välittömistä tai välillisistä vahingoista tai Internet-tietoverkossa esiintyvistä käyttökatkoista tai muista häiriöistä.